Държавен вестник, бр. 95, 2013 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  95
V. Защита на информацията
Участниците споделят възгледа, че класи-
фицираната информация се разменя и защи-
тава в съответствие с националните закони 
и разпоредби, приложимите споразумения за 
защита, както и правилата и разпоредбите за 
защита  на НАТО и на ЕС, касаещи защитата 
на класифицирана информация, когато са при-
ложими. Всеки Изпращащ участник гарантира, 
че персоналът, който ще бъде изпратен в МН 
СЩ Улм, притежава необходимото удостовере-
ние за работа на персонала с класифицирана 
информация, което дава право на достъп до 
класифицирана информация.
VІ. Пленарен комитет
По отношение на Пленарния комитет Участ­
ниците възнамеряват да прилагат следните 
процедури: 
(1) Всеки Участник номинира един предста-
вител в Пленарния комитет. Всеки представи-
тел има право на един глас.  Представителят 
на Приемащия участник е Председател на 
Пленарния комитет. Секретарят на Пленар-
ния комитет, който няма право на глас, се 
осигурява от Приемащия участник.
(2) Разпределянето на мултинационалните 
постове сред Изпращащите участници („мар-
киране“), преразпределенията и промените на 
същото се определят от Пленарния комитет 
чрез консултации, базирани на взаимно съгла-
сие, в съответствие с процедурите по алинея 
4. Ако решението бъде взето чрез гласуване, 
то ще изисква съгласието на заинтересования 
Участник. Пленарният комитет дава препоръ-
ки на Приемащия участник за броя и състава 
на мултинационалните постове.
(3) Пленарният комитет отговаря за прераз-
глеждането на изпълнението на настоящото 
ТС и за други задачи, които са му възложени 
във връзка с настоящото ТС и за даването 
на препоръки във връзка с това. Пленарният 
комитет получава информация за каквито и 
да било промени в организационната струк-
тура, дори и това да не оказва влияние върху 
разпределението на постовете.
(4) Следните общи принципи са приложими 
за Пленарния комитет:
а. Приемащият участник отговаря за 
подготовката и играе ролята на домакин на 
срещите на Пленарния комитет с помощта на 
Главнокомандващия в МН СЩ Улм, когато 
това се изисква;
б. Пленарният комитет заседава поне 
веднъж годишно;
в. Решенията се вземат чрез три четвърти 
мажоритарен вот, който включва и вота на 
Приемащия участник. 
(5) Пленарният комитет определя орга-
низацията и вътрешните си правила, като се 
придържа към общите принципи, постановени 
в алинея 4 по-горе. Правото на глас в Пленар-
ния комитет става пасивно, в случай че даден 
Участник не успее да запълни определения 
му пост в рамките на повече от шест месеца.
VІІ. Разпределяне на постовете
(1) Постовете в МН СЩ Улм се състоят 
от постове, които отговарят на критериите 
за мултинационално запълване на числения 
състав, и постове, отговарящи на изисква-
нията, приложими само към персонала на 
Приемащата страна. Органиграмата на състава 
на МН СЩ Улм, както и каквито и да било 
предвидени промени в нея се известяват на 
Участниците от страна на Приемащия участ-
ник шест месеца преди предстоящата среща 
на Пленарния комитет. 
(2) Изпращащите участници могат да про-
менят броя на постовете, които са им разпре-
делени, в случай че планираните увеличения 
или намаления се известяват на Приемащия 
участник, който уведомява всички останали 
Участници за предложените промени поне 
шест месеца преди предстоящата среща на 
Пленарния комитет. Всички промени в раз-
пределението на мултинационалните постове 
се дискутират и решават в рамките на Пле-
нарния комитет.
(3) За упражненията или за покриване на 
незабавни оперативни или организационни 
нужди или за тестване на експериментални 
щабове планираните неформални писмени 
спогодби между Главнокомандващия на МН 
СЩ Улм и Висшия национален представител 
(ВНП) на който и да било заинтересован 
Участник могат да допускат промени освен 
такива, които се отразяват на общия брой 
разпределени постове и на разпределянето 
на конкретни нации, което следва да бъде 
направено спрямо одобреното разпределяне 
на постове, ненадвишаващо и включващо 
ОФ-2 назначения. 
(4) В допълнение на алинея 3 прераз-
пределение на постовете, ненадвишаващо и 
включващо ОФ-5, може да бъде направено 
чрез неформални писмени спогодби между 
Главнокомандващия на МН СЩ Улм и Висшия 
национален представител (ВНП) на който и 
да било заинтересован Участник, на временна 
база, до следващата срещата на Пленарния 
комитет. Тези временни спогодби са предмет 
на договорка между две трети от ВНП в пе-
риода на спогодбата. 
(5) Всеки мултинационален пост се описва 
в длъжностна характеристика. Длъжност-
ните характеристики и каквито и да било 
промени в тях се подготвят от щаба и се 
одобряват от Пленарния комитет чрез гласу-
ване. Изпращащите Участници разпределят 
за МН СЩ Улм подходящ персонал, който 
отговаря на изискванията на длъжностната 
характеристика.